Далей праехаў, з баямі прайшоў, прапоўз па-пластунску Польшчу, частку Германіі. Логава фашысцкага звера — Берлін — застаўся збоку. Калі разгортвалася Берлінская аперацыя, падраздзяленне Мікалая Іванавіча ў складзе іншых часцей і злучэнняў I Украінскага фронту ўдзельнічала ў блакіроўцы буйной групоўкі нямецкіх войскаў, што трапілі ў акружэнне. Хуткая Перамога, што называецца, вітала ў паветры. Больш таго, пра тое гаварылася ці не адкрытым тэкстам.